**О Б Щ И Н С К И С Ъ В Е Т - Н И К О П О Л**

-------------------------------------------------------------------------------------------------

**П Р О Т О К О Л**

**№ 52**

 Днес **30.10.2018г**. /вторник/ от 10.00 часа в заседателната зала на Община Никопол се проведе **петдесет и второто** заседание на Общински Съвет – Никопол.

 На заседанието присъстват: общинските съветници, Кмета на Община Никопол – д-р Валерий Желязков, зам.кмета на Община Никопол – арх.Бойко Балтаков, кметове на населени места от общината.

Заседанието се председателства от Красимир Халов – Председател на ОбС – Никопол, протоколчик – Христина Миланова- главен специалист в ОбС – Никопол.

 Красимир Халов: Уважаеми общински съветници, уважаеми г-н Желязков, на основание чл.23, ал.4, т.1 от ЗМСМА, откривам днешното **петдесет и второ**  заседание на Общински съвет – Никопол.

Имаме кворум, от 17 общински съветника в залата присъстват 16, отсъства Ахмед Юсеинов- по уважителни причини с подадено уведомление за отсъствието до председателя на ОбС.

Колеги, материалите са Ви раздадени с проекта за дневен ред, разгледани са на заседания на Постоянни комисии и са взети становища по тях, имате ли предложения, допълнения и съображения по така представеният Ви проект за дневен ред?

В Общински съвет постъпиха три допълнителни докладни записки за включване в дневния ред на днешното заседание.

1.Докладна записка *относно*- Промяна на Правилника за организацията и дейността на Общински съвет – Никопол, неговите комисии и взаимодействието му с Общинска администрация за периода 2015-2019г., *докладната е разгледана на заседание на Постоянни комисии и е взето становище по нея*;

2.Докладна записка *относно*- Приемане на Вътрешни правила за организацията и реда за проверка на декларации и за установяване на конфликт на интереси в Общински съвет – Никопол, ., *докладната е разгледана на заседание на Постоянни комисии и е взето становище по нея;*

3.Докладна записка *относно* - Отпускане на еднократни помощи по решение на Общински съвет-Никопол на Любомир Любенов от с…….. и на Абдула Салиев от гр……, община Никопол*, докладната не е разглеждана на заседание на П.К..*

 Колеги, гласуваме за влизане в дневния ред на днешното заседание първата докладна записка относно промяната на правилника, моля гласувайте.

ГЛАСУВАЛИ – 16 СЪВЕТНИКА

„ЗА“ – 16 СЪВЕТНИКА

„ПРОТИВ“ – НЯМА

„ВЪЗДЪРЖАЛИ СЕ“ – НЯМА

 Кр.Халов: Докладната влиза в дневния ред и става точка първа от същия.

 Гласуваме втората докладна относно приемането на правила, моля гласувайте.

ГЛАСУВАЛИ – 16 СЪВЕТНИКА

„ЗА“ – 16 СЪВЕТНИКА

„ПРОТИВ“ – НЯМА

„ВЪЗДЪРЖАЛИ СЕ“ – НЯМА

Кр.Халов: Докладната влиза в дневния ред и става точка втора от същия.

Гласуваме третата докладна относно отпускането на помощи, моля гласувайте.

ГЛАСУВАЛИ – 16 СЪВЕТНИКА

„ЗА“ – 16 СЪВЕТНИКА

„ПРОТИВ“ – НЯМА

„ВЪЗДЪРЖАЛИ СЕ“ – НЯМА

Кр.Халов: Докладната влиза в дневния ред и става точка седма от същия.

Гласуваме целия дневен ред на днешното заседание с направените допълнения, моля гласувайте.

**ГЛАСУВАЛИ – 16 СЪВЕТНИКА**

**„ЗА“ – 16 СЪВЕТНИКА**

**„ПРОТИВ“ – НЯМА**

**„ВЪЗДЪРЖАЛИ СЕ“ – НЯМА**

**ОБЩИНСКИ СЪВЕТ – НИКОПОЛ ПРИЕ СЛЕДНИЯ**

**ДНЕВЕН РЕД:**

**1.**Докладна записка **относно:** Промяна на Правилника за организацията и дейността на Общински съвет – Никопол, неговите комисии и взаимодействието му с Общинска администрация за периода 2015-2019г.

 Вносител:Председател ОбС

**2.**Докладна записка **относно:** Приемане на Вътрешни правила за организацията и реда за проверка на декларации и за установяване на конфликт на интереси в Общински съвет – Никопол.

 Вносител:К.Кирилов-общ.с-к

**3.**Приемане на проектобюджета за 2019 г. и на актуализираната бюджетна прогноза за 2020 г. и 2021 г. в частта за местните дейности, прогнозния размер на показателите за поети ангажименти и за задължения за разходи и прогнозата за общинския дълг и разходите за лихви по него за периода 2019-2021 г. на Община Никопол **(втори етап).** Приемане на актуализирана информация и оценка на прогнозите за периода 2016-2021 г. на МБАЛ-Никопол ЕООД **(втори етап).**

 Вносител: Кмет на общината

**4.**Докладна записка **относно:** Утвърждаване списък на длъжностите и на лицата, наети в Центъра за обществена подкрепа при Община Никопол, които имат право за транспортни разноски за пътуване от местоживеенето до местоработата и обратно, когато те се намират в различни населени места**.**

 Вносител: Кмет на общината

**5**.Докладна записка **относно**: Определяне на дължимата от „ДЖИ ЕФ ЕФ” ЕАД такса за битови отпадъци за 2019 г.

 Вносител: Кмет на общината

**6.**Докладна записка **относно:** Възстановяване на собствеността на наследниците на Димитра Стефанова Инджиева от Общинския поземлен фонд в землището на с.Санадиново, община Никопол.

 Вносител: Кмет на общината

**7.** Докладна записка **относно:** Отпускане на еднократни помощи по решение на Общински съвет-Никопол на от Любомир Любенов от с.Бацова махала и на Абдула Салиев от гр.Никопол, община Никопол.

 Вносител: Кмет на общината

**8**.Изказвания, питания, становища и предложения на граждани.

**ПО ПЪРВА ТОЧКА ОТ ДНЕВНИЯ РЕД**

Отношение взеха:

Светла Асенова- общински съветник и п-л П.К.: Уважаеми колеги, П.К. по „Местно самоуправление, нормативна уредба, обществен ред и сигурност“ на заседание проведено на 23.10.2018г., разгледа докладната записка **относно** Промяна на Правилника за организацията и дейността на Общински съвет – Никопол, неговите комисии и взаимодействието му с Общинска администрация за периода 2015-2019г., и прие следното

**СТАНОВИЩЕ:**

 **1.**Постоянната Комисия предлага на сесията на ОбС да приеме и утвърди така предложения проект за решение.

 Ахмед Ахмедов- общински съветник: Приемам докладната записка, но питам защо и двете докладни не са подписани от съгласувал юрист, би следвало да е така, иначе всичко в докладната е съобразено със Закона и Правилника.

 Кр.Халов: Колеги, гласуваме проекта за решение /*чете проекта за решение/.*

 На основание § 3, т.3 от преходните и заключителни разпоредби на Закона за противодействие на корупцията и за отнемане на незаконно придобитото имущество и чл.21, ал.1, т.1, чл.48, ал.1 и ал.2 от ЗМСМА, във връзка с чл.5, ал.1, т.1, чл.48 и чл.49, ал.1, т.9 от Правилника за организацията и дейността на Общински съвет – Никопол, неговите комисии и взаимодействието му с Общинската администрация за периода 2015-2019г., Общински съвет – Никопол прие следното

**Р Е Ш Е Н И Е**

**№381/30.10.2018г.**

**1**.Променя **чл.49, ал.1,** **т.9** от Правилника за организацията и дейността на Общински съвет – Никопол, неговите комисии и взаимодействието му с Общинската администрация за периода 2015-2019г., приет с Решение №3/30.11.2015г., като променя наименованието на Постоянната комисия за предотвратяване и установяване на конфликт на интереси на общинските съветници и кметове към Общински съвет – Никопол, мандат 2015-2019г., и утвърждава наименованието – **Постоянна комисия за противодействие на корупцията и за отнемане на незаконно придобитото имущество на общински съветници и кметове към Общински съвет – Никопол, мандат 2015-2019г./ПКОНПИ/.**

**2.**Това решение е неразделна част от Решение №288/20.12.2017г. на Общински съвет – Никопол.

ГЛАСУВАЛИ – 16 СЪВЕТНИКА

„ЗА“ – 16 СЪВЕТНИКА

„ПРОТИВ“ – НЯМА

„ВЪЗДЪРЖАЛИ СЕ“ – НЯМА

**ПО ВТОРА ТОЧКА ОТ ДНЕВНИЯ РЕД**

Отношение взеха:

Светла Асенова- общински съветник и п-л П.К.: Уважаеми колеги, П.К. по „Местно самоуправление, нормативна уредба, обществен ред и сигурност“ на заседание проведено на 23.10.2018г., разгледа докладната записка **относно -** Приемане на Вътрешни правила за организацията и реда за проверка на декларации и за установяване на конфликт на интереси в Общински съвет – Никопол, и прие следното

**СТАНОВИЩЕ:**

 **1.**Постоянната Комисия предлага на сесията на ОбС да приеме и утвърди така предложения проект за решение.

Кр.Халов: Колеги, искам да Ви уведомя, че ПКОНПИ заседава и прие докладната и правилата.

А.Ахмедов: Благодаря на Вас и на Комисията, че сте провели заседанието и сте приели този нормативен акт, и то в срок, преди 5.11., така се работи, като се спазва Правилника и Закона.

Кр.Халов: Колеги, гласуваме проекта за решение /*чете проекта за решение/.*

На основание чл.21, ал.1, т.23 От ЗМСМА и чл.10, във връзка с §3 от Преходните и заключителни разпоредби на Наредбата за организацията и реда за извършване на проверка на декларации и за установяване на конфликт на интереси, Общински съвет – Никопол прие следното

**Р Е Ш Е Н И Е**

**№382/30.10.2018г.**

1.Приема Вътрешни правила за организацията и реда за проверка на декларации и за установяване на конфликт на интереси в Общински съвет –Никопол, съгласно текста, приложен към настоящото решение като неразделна част от него.

 2.Възлага на Христина Миланова – гл.специалист в Общински Съвет приемането, съхраняването на декларациите и въвеждането на данни в регистъра и публикуването на информацията в него в съответствие с изискванията на Наредбата на Министерски съвет на Република България – ПМС №209/26.09.2018г.

 3.Препис от решението да се изпрати на членовете на Постоянната комисия за предотвратяване и установяване на конфликт на интереси и на служителя в звеното по чл.29а от ЗМСМА за сведение и изпълнение.

ГЛАСУВАЛИ – 16 СЪВЕТНИКА

„ЗА“ – 16 СЪВЕТНИКА

„ПРОТИВ“ – НЯМА

„ВЪЗДЪРЖАЛИ СЕ“ – НЯМА

 **ВЪТРЕШНИ ПРАВИЛА**

ЗА

ОРГАНИЗАЦИЯТА И РЕДА ЗА ПРОВЕРКА НА ДЕКЛАРАЦИИ И ЗА УСТАНОВЯВАНЕ НА КОНФЛИКТ НА ИНТЕРЕСИ В **ОБЩИНСКИ СЪВЕТ – Н И К О П О Л**

1. **ОБЩИ ПОЛОЖЕНИЯ**

**Чл.1** /1/ С тези правила се уреждат организацията и редът за извършване на проверка на декларациите по чл.35, ал.1, т.1-4 от Закона за противодействие на корупцията и отнемане на незаконно придобитото имущество /ЗПКОНПИ/ и за установяване на конфликт на интереси на следните лица :

1.Кметовете на кметства в Община Никопол

2.Представители на Община Никопол в органите на управление или контрол на търговски дружества с общинско участие в капитала или на юридически лица с нестопанска цел, които не попадат в обхвата на чл.6, ал.1 от ЗПКОНПИ и са избрани с решение на Общински съвет – Никопол.

3.Управителите и членовете на органите на управление или контрол на общински предприятия, както и на други юридически лица, които са бюджетни организации по смисъла на § 1, т. 5 от допълнителните разпоредби на Закона за публичните финанси, които не попадат в обхвата на чл. 6, ал. 1 от ЗПКОНПИ и са избрани с решение на Общински съвет – Никопол.

/2/ С правилата се уреждат също и работата на комисията по §2, ал.5 от ДР на ЗПКОНПИ при Общински съвет – Никопол, съхраняването, обработването на данните и унищожаването на декларациите на лицата по ал.1, т.1 – 3.

**Чл.2**. В изпълнение на ЗПКОНПИ и Наредбата за организацията и реда за извършване на проверка на декларациите и за установяване на конфликт на интереси /НОРИПДУКИ/ Общинският съвет :

1.Избира постоянната комисия по чл.72, ал.1, т.3 и §2, ал.5 от ДР на ЗПКОНПИ и чл.12, ал.1, във връзка с чл.24, ал.1 от НОРИПДУКИ с наименование **ПОСТОЯННА КОМИСИЯ ПО ПРОТИВОДЕЙСТВИЕ НА КОРУПЦИЯТА И ЗА ОТНЕМАНЕ НА НЕЗАКОННО ПРИДОБИТО ИМУЩЕСТВО НА ОБЩИНСКИ СЪВЕТНИЦИ И КМЕТОВЕ КЪМ ОБЩИНСКИ СЪВЕТ – НИКОПОЛ, МАНДАТ 2015-2019г**. /**ПКОНПИ**/, наричана за краткост в тези правила „**комисията“.**

2.Приема тези вътрешни правила.

3.По предложение на кмета на общината определя състав на комисията по чл.11, ал.2 от НОРИПДУКИ към кметове на кметства, ако съставът на общинската администрация в съответното кметство не позволява назначаване на комисия или не може да се гарантира спазването на някой от принципите по чл.2 от наредбата.

4.разглежда и взема решение по доклад на комисията, с който се установяват данни за несъвместимост на лице по чл.1, ал.1, т.2 и т.3 от тези правила.

5.Приема решения за наличие на конфликт на интереси по образувани производства за установяване на конфликт на интереси по отношение на лица по чл.1, ал.1, т.2 и т.3 от тези правила.

6.Осъществява други функции, предвидени в ЗПКОНПИ, НОРИПДУКИ и тези правила.

**Чл.3.** В изпълнение на ЗПКОНПИ и НОРИПДУКИ председателят на Общинският съвет:

1.Разпределя на комисията постъпили в деловодството на Общинския съвет сигнали и искания за извършени корупционни нарушения и конфликт на интереси по отношение на лицата по чл.1, ал.1, т.1-3.

2.Определя дневния ред на комисията, съгласувано с Председателския съвет.

3.Публикува на страницата на ОС, съвместно с председателя на комисията, всички декларации по чл.35, ал.1, т.1-4 от ЗПКОНПИ на лицата по чл.1, ал.1, с изключение на част първа от декларациите за имущество и интереси, както и списък на неподалите в срок съответните декларации;

4.Включва в дневния ред на заседание на Общинския съвет доклади и становища на комисията, съответно относно установени данни за несъвместимост и наличието или липса на конфликт на интереси на лица по чл.1, ал.1, т.2 и т.3, избрани от съвета.

5.Осъществява други функции, предвидени в ЗПКОНПИ, НОРИПДУКИ и тези правила.

**Чл.4 /1/ Постоянната комисия по Противодействие на корупцията и за отнемане на незаконно придобито имущество на общински съветници и кметове при Общински съвет – Никопол., избрана с решение №11/2015г. и променен състав с Решение №288/2017г., изпълнява функциите на комисия по чл.72, ал.1, т.3 и §2, ал.5 от ДР на ЗПКОНПИ и чл.12, ал.1, във връзка с чл.24, ал.1 от НОРИПДУКИ, наричана за краткост в тези правила „комисията“.**

/2/ Броят и състава на комисията се определя с решение на Общинския съвет. В комисията се избират само общински съветници.

/3/ При осъществяване на правомощията си по ал.5 комисията приема решения с мнозинство повече от половината от състава си.

/4/ При изпълнение на правомощията си комисията приема решения. С решения могат да се приемат доклади и становища. Решенията, докладите и становищата на комисията се номерират.

/5/ Комисията :

1. утвърждава образец на декларациите за несъвместимост и промяна в декларираните обстоятелства по несъвместимостта съответно по чл.35, ал.1, т.1 и т.3 от ЗПКОНПИ на лицата по чл.1, ал.1 от правилата;

2.приема, обработва данни и съхранява всички декларации по чл.35, ал.1, т.1-4 от ЗПКОНПИ в това число коригиращите на лицата по чл.1, ал.1 от тези правила;

3. изготвя и приема доклади по чл.3, ал.8 от НОРИПДУКИ относно спазването на сроковете за подаване на декларациите;

4. води регистър на подадените декларации по чл.4, ал.2 от от НОРИПДУКИ;

5. приема решение за образуване на проверка на декларациите за имущество и интереси на лице по чл.1 от тези правила в случаите на чл.13, ал.1 от от НОРИПДУКИ и извършва същата;

6. приема решение, с което установява съответствие или несъответствие на проверявана декларация за имущество и интереси на лице по чл.1, ал.1;

7. приема решение за образуване на проверка на декларациите за несъвместимост на и извършва същата;

8. приема доклад за установяване или неустановяване на несъвместимост на съответното лице по чл.1;

9. приема решение за образуване, отказ за образуване и прекратяване на производство за установяване на конфликт на интереси по отношение на кметове на кметства;

10. предлага на общинския съвет да приеме решение за образуване, отказ за образуване и прекратяване на производство за установяване на конфликт на интереси по отношение на лица по чл.1, ал.1, т.2 и т.3;

11. извършва проверка за наличие или липса на конфликт на интереси по отношение на лицата по чл.1, ал.1;

12. приема решение за установяване на конфликт на интереси по отношение на кметовете на кметства;

13. приема становище до Общинския съвет в рамките на проверка за установяване на решение на конфликт на интереси по отношение на лице по чл.1, ал.1, т.2 и т.3 от тези правила;

14. предоставя изискани информация и документи на Комисията за предотвратяване на корупцията и отнемане на незаконно придобитото имущество /КПКОНПИ/ във връзка с производства за конфликт на интереси;

15. осъществява други функции, предвидени в ЗПКОНПИ, НОРИПДУКИ и тези правила.

/6/ По неуредените в тези правила въпроси относно работата на комисията се прилагат разпоредбите на Правилника за организацията и дейността на Общински съвет – Никопол.

**Чл.5** Председателят на комисията :

1.Свиква комисията на заседания и ръководи същите;

2.Подписва изходящата кореспонденция на комисията;

3.Публикува на страницата на ОС, съвместно с председателя на ОС, всички декларации по чл.35, ал.1, т.1-4 от ЗПКОНПИ на лицата по чл.1, ал.1, с изключение е на част първа от декларациите за имущество и интереси, както и списък на неподалите в срок съответните декларации;

1.Изпраща решенията на комисията на компетентните държавни органи;

2.Съставя актове за установяване на административни нарушения на чл.176 от ЗПКОНПИ.

3.Осъществява други функции, предвидени в ЗПКОНПИ, НОРИПДУКИ и тези правила.

**Чл.6** /1/Всеки, който разполага с данни за корупционно нарушение или за конфликт на интереси по смисъла на ЗПКОНПИ за лице по чл.1, ал.1 от тези правила, може да подаде сигнал до постоянната комисия.

/2/ Всеки сигнал следва да съдържа:

1.органа, до който се подава;

2.трите имена, единен граждански номер, съответно личен номер на чужденец, адрес, както и телефон, факс и електронен адрес на подателя, ако има такива;

3.имената на лицето, срещу което се подава сигналът, и заеманата от него длъжност, ако подателят разполага с данни за нея;

4.конкретни данни за твърдяното нарушение, в т. ч. място и период на извършване на нарушението, описание на деянието и други обстоятелства, при които е било извършено;

5.позоваване на документи или други източници, които съдържат информация, подкрепяща изложеното в сигнала, в т. ч. посочване на данни за лица, които биха могли да потвърдят съобщените данни или да предоставят допълнителна информация;

6. дата на подаване на сигнала;

7. подпис на подателя.

/3/ Към сигнала може да се приложат източниците на информация, подкрепящи изложените в него твърдения.

/4/ За сигнал се приема и публикация в средствата за масово осведомяване, ако отговаря на условията по ал. 2, т. 3 – 5.

/5/ Всеки сигнал се регистрира незабавно след постъпването му.

/6/ Когато сигналът не съдържа някой от посочените в ал. 2 реквизити, подателят се уведомява да отстрани недостатъците в 3-дневен срок от съобщението за това с указание, че при неотстраняването им в срок сигналът ще бъде оставен без разглеждане. Срокът за произнасяне по сигнала започва да тече от датата на отстраняване на нередовността.

/7/ Анонимни сигнали не се разглеждат и не се препращат по компетентност.

**Чл.8**. /1/ Приемането на декларациите, съхранението, обработването на данните от тях, въвеждането на данни в регистъра по чл.4, ал.2 от НОРИПДУКИ, поддържането му и публикуването на информация и декларациите в него, проверката им, унищожаването на информационните носители, както и производството по установяване на конфликт на интереси се осъществяват при спазване изискванията на Закона за защита на личните данни и на Регламент (ЕС) 2016/679 на Европейския парламент и на Съвета от 27 април 2016 г. относно защитата на физическите лица във връзка с обработването на лични данни и относно свободното движение на такива данни и за отмяна на Директива 95/46/EО (Общ регламент относно защитата на данните).

**Чл. 9.** /1/ Лицата, на които е възложено разглеждане на сигнала по чл.6, ал.1, както и които участват в провеждане на производството по установяване на конфликт на интереси са длъжни :

1. да не разкриват самоличността на лицето, подало сигнала;

2. да не разгласяват фактите и данните, които са станали известни на компетентните органи и длъжностни лица във връзка с разглеждането на сигнала;

3. да опазват поверените на органите и на длъжностните лица писмени документи от нерегламентиран достъп на трети лица.

/2/ Заседанията на органите по тези правила, на които се разглежда сигнал за корупция или конфликт на интереси и се провеждат процесуални действия по същите са закрити за външни лица.

/3/ Копия от преписки и документи по проверки на декларации или за конфликт на интереси се предоставят на заинтересованото лице и държавни органи при заличаване на името и всички обстоятелства, от които може да се изясни самоличността на сигналоподателя.

/4/ Лицата по ал.1 носят отговорност за неизпълнението на задълженията си по тази норма.

/5/ Лице, което е уволнено, преследвано или по отношение на което са предприети действия водещи до психически или физически тормоз, заради това, че е подало сигнал има право на обезщетение за претърпените от него имуществени и неимуществени вреди по съдебен ред.

**II.РЕД ЗА ПОДАВАНЕ, СЪХРАНЯВАНЕ, ОБРАБОТКА НА ДАННИ И УНИЩОЖАВАНЕ НА ДЕКЛАРАЦИИТЕ**

**Чл.10** /1/ Лицата по чл.1, ал.1, т.1-3 подават декларациите по чл.35, ал.1 от ЗПКОНПИ пред комисията в определените в закона срокове.

/2/ Всички декларации се подават на хартиен и електронен носител.

/3/ Декларациите по чл.35, ал.1, т.1 и т.3 се подават по образците, утвърдени от комисията. Декларациите по чл.35, ал.1, т.2 и т.4 се подават по образците, утвърдени от КПКОНПИ.

/4/ Всяка подадена декларация се входира с номер и дата и отбелязва в регистъра на декларациите от оторизиран служител в звеното при Общински съвет – Никопол.

/5/ До 20 дни преди изтичане на срок за подаване на декларация, който е известен на съответното задължено лице по чл.1, ал.1 се връчва напомнително писмо за задължението, подписано от председателя на ОС и председателя на комисията.

**Чл.11** /1/ Регистърът на подадените декларации има реквизитите по чл.4, ал.2 от НОРИПДУКИ.

/2/ Регистърът се поддържа на хартиен и електронен носител.

/3/ Регистърът е публичен и се публикува на сайта на Общинския съвет.

/4/ Данните в регистъра по отношение на лице по чл.1, ал.1 с прекратено правоотношение или изгубило качеството – заемащо публична длъжност“ се заличават до един месец от настъпване на съответния факт.

**Чл.12** В срок до един месец от подаването на декларацията за имущество и интереси деклараторът по собствена инициатива може да направи промени в декларацията си, когато това се налага за отстраняване на непълноти и грешки. Коригиращата декларация се подава с изцяло нов образец и получава входящия номер на коригираната декларация.

**Чл.13** /1/ На сайта на Общинския съвет се създава и поддържа отделна рубрика „Декларации и регистър на декларациите по ЗПКОНПИ“.

/2/ В рубриката се публикуват :

1.Всички декларации по чл.35, ал.1, т.1-4 от ЗПКОНПИ на лицата по чл.1, ал.1 с изключение на част първа от декларациите по чл.35, ал.1 ,т.2 и съответстващите им декларации по чл.35, ал.1, т.4, с които се изменят декларирани обстоятелства по част първа;

2.Регистъра на декларациите по чл.11 от тези правила;

3.Списък на неподалите в срок декларации за имущество и интереси, изготвен от комисията.

/3/Декларациите за несъвместимост и за промяна в обстоятелствата по несъвместимостта и декларациите за имущество и интереси и за промяна в декларираните обстоятелства се публикуват до един, съответно до два месеца от изтичане на сроковете за подаването им. При публикацията съответните лични данни се заличават.

/4/Публикацията на документите по ал.2 се извършва на основание съвместна резолюция на председателя на Общинския съвет и на комисията, поставена върху хартиения носител на съответния документ. Електронният им вариант се публикува до два работни дни от издаване на резолюцията от оторизиран служител на звеното по чл.29а от ЗМСМА.

Чл.14 /1/ Хартиените и електронните носители на декларациите се съхраняват в каса и не се изнасят извън помещенията на Общинския съвет.

/2/ Предоставянето на копия от декларациите се извършва само по искане на компетентен орган и след решение на постоянната комисия.

/3/ Декларациите на лицата по чл.1, ал.1, подадени на хартиен или електронен носител, както и предоставените или събрани служебно във връзка с тях документи се съхраняват до изтичането на пет години от прекратяване на правоотношението или изгубване на съответното качество.

**Чл.15** /1/ Достъп до декларациите по чл.35, ал.1 от ЗПКОНПИ, съответно до информацията по тях, която не е публикувана е ограничен.

/2/ Достъп до декларациите по чл.35, ал.1 от ЗПКОНПИ съответно до информацията по тях, която не е публикувана, както и право да обработват данни по тях, съгласно чл.4, ал.5 от НОРИПДУКИ, имат само :

1.Председателят на Общинския съвет;

2.Председателят и членовете на комисията;

3.Оторизиран служител в звеното по чл.29а от ЗМСМА.

/3/ Лицата по алинея 2, подписват декларация, че се задължават да спазват режима за защита на личните данни и няма да разпространяват данни станали им известни във връзка с достъпа до декларациите, която е приложение 1 и е неразделна част от настоящите правила.

**Чл.16** /1/ След изтичане на срока по чл.11, ал.3 хартиените и електронни носители на съответните декларации, както и всички техни електронни копия, а също предоставените или събрани във връзка с декларациите документи се се унищожават.

/2/ Хартиените носители подлежат на нарязване, а електронните се унищожават, за което се съставят съответните протоколи.

**III.РЕД ЗА ИЗВЪРШВАНЕ НА ПРОВЕРКА НА ДЕКЛАРАЦИИ**

**Чл.17** /1/В срок до един месец от изтичането на сроковете за подаване на декларации за имущество и интереси комисията изготвя доклад до председателя на Общинския съвет за неподадените в срок декларации. Към доклада се прилага списък на неподалите в срок декларации за имущество и интереси лица по чл.1, ал.1 от тези правила.

/2/ В случай, че няма неподадени в срок декларации за имущество и интереси комисията също в срока по ал.1 изготвя доклад до председателя на Общинския съвет, в който този факт се отразява.

**Чл.18** Комисията извършва проверка за съответствие и достоверност на съдържанието на декларациите за имущество и интереси на лицата по Чл.1, ал.1 при наличие на някое от следните основания:

1.При подаване на сигнал за корупционно нарушение или конфликт на интереси, съответно при предаване в електронна медия или публикация, които отговарят на условията по чл.6, ал.2, т.3-5 от тези правила;

2.Когато се открият данни за корупционно нарушение или конфликт на интереси при образувано дисциплинарно производство или в хода на друга проверка;

3.Ако лице, заемащо публична длъжност по чл.1, ал.1 работи в звено на администрацията, което според методология, приета от КПКОНП и установено с акт на постоянната комисия е с висок корупционен риск.

**Чл.19** /1/ При наличие на някое от основанията по чл.18 и въз основа на доклад на председателя на комисията или определен от него член комисията приема решение за образуване на проверка на декларациите за имущество и интереси на съответното лице. Решението се връчва на заинтересованото лице, което може да направи писмени възражения и представи доказателства в 7-дневен срок от получаването му.

/2/ Проверката обхваща достоверността на фактите от декларациите за имущество и интереси, които подлежат на вписване, обявяване или удостоверяване пред държавните или общинските органи, органите на съдебната власт и други институции, до които комисията има осигурен достъп. Тя не обхваща фактите от декларациите, до които комисията не е оправомощена по специален закон да поиска и получи информация.

/3/ При условията на ал.2 се проверяват всички факти, до които комисията има достъп във всички декларации на съответното лице.

/4/ Проверката на декларациите се извършва в срок до два месеца от образуването и протича, независимо от установяването на конфликт на интереси или дисциплинарното производство срещу същото лице.

**Чл.20** /1/ В хода на проверката комисията събира доказателства чрез :

1. достъп до електронните регистри, до бази данни и до други информационни масиви на първичните администратори на данни, в които се съдържат първични данни за декларираните факти, поддържани от други държавни органи по реда на чл. 7, ал. 8 от Наредбата за общите изисквания към информационните системи, регистрите и електронните административни услуги (ДВ, бр. 5 от 2017 г.) чрез централен компонент, управляван от председателя на Държавна агенция „Електронно управление“;

2. искания на информацията от държавните органи, органите на местното самоуправление и местната администрация, органите на съдебната власт и от други институции, пред които декларираните факти подлежат на вписване, обявяване или удостоверяване, в които се посочва актът на образуване на проверката и по които адресатът е длъжен да предостави съответната информация в срок от 30 дни от получаването им.

/2/ Проверката се извършва чрез съпоставяне на декларираните факти със събраните по реда на ал.1 доказателства.

**Чл.21** При установено несъответствие между декларираните факти и информацията, получена по реда на чл.20, ал.1 от тези правила комисията уведомяват писмено лицето, подало декларацията, като указва в какво се състои констатираното несъответствие и му дава 14-дневен срок от получаване на уведомлението за отстраняване на непълнотите и грешките в декларираните обстоятелства. Отстраняването се извършва по реда за подаване на декларациите, като в случай на несъгласие с дадените му указания лицето може да направи възражение и да представи доказателства в същия срок.

**Чл.22** /1/Ако комисията не установи несъответствие проверката на декларациите приключва с приемане на решение за съответствие, което съдържа фактическа част относно проверените декларирани факти и информацията, диспозитив със заключение за съответствие, дата и подписите на членовете на комисията.

/2/Ако комисията установи несъответствие, което не е отстранено по реда на чл.21, проверката приключва с приемане на решение за несъответствие, което съдържа фактическа част относно проверените декларирани факти и информацията, диспозитив със заключение за съответствие, дата и подписите на членовете на комисията.

/3/ Решенията се връчват на заинтересованото лице и се изпращат на председателя на Общинския съвет за сведение. Към тях се прилагат декларацията/декларациите и носителите на информацията, получена по реда на чл.20.

/4/ Решението по ал.2 подлежи на оспорване от заинтересованото лице по реда на АПК в 14-дневен срок от връчването му пред Административен съд – Плевен.

/5/ Ако установеното несъответствие е над 5 000лв. влязлото в сила решение по ал.2 се изпраща на Националната агенция по приходите за предприемане на действия по реда на Данъчно-осигурителния процесуален кодекс.

**Чл.23** /1/ Комисията извършва проверка за съответствие и достоверност на съдържанието на декларациите за несъвместимост на лицата по чл.1, ал.1 при наличие на някое от следните основания :

1.на всяка подадена декларация от лице по чл.1, ал.1 в срок от един месец от подаването и;

2. при подаден срещу лицето сигнал за несъвместимост;

3. когато в хода на друга проверка се открият нововъзникнали факти и обстоятелства, както и факти и обстоятелства, които не са били известни при извършване на проверката по т.1.

/2/ При наличие на основанията по ал.1, т.2 и т.3 проверката на декларацията за несъвместимост на лицата по чл.1, ал.1, се образува с решение на комисията по предложение на нейния председател или член. Решението се връчва на заинтересованото лице, което може да направи писмени възражения и представи доказателства в 7-дневен срок от получаването му.

/3/ Проверката се провежда за срок от един месец от приемане на решението за образуването й.

/4/ Тя протича при условията на чл.19 и чл.20. Адресат на искане за информация от комисията изпраща същата в 14-дневен срок от получаване на искането.

/5/ Проверката приключва с доклад на комисията, адресиран до Общинската избирателна комисия по отношение на кметовете на кметства и до Общински съвет – Никопол в случаите на чл.1, ал.1, т.2 и т.3. Докладът съдържа фактическа част относно проверените декларирани факти и информацията, събрана в хода на проверката, заключение за наличие или за липса на несъвместимост в съответствие с изискванията, предвидени в съответните нормативни актове, дата и подписите на членовете на комисията. Към доклада се прилагат декларацията/декларациите и носителите на информацията.

/6/ При установени данни за несъвместимост в доклада по отношение на кмет на кметство Общинската избирателна комисия образува производство за установяване на несъвместимост.

/7/ При установени данни за несъвместимост в доклада по отношение на лице по чл.1, ал.1, т.2 и т.3 Общинският съвет връчва доклада и съответните материали на заинтересованото лице, което може да направи писмени възражения и представи доказателства в 7 – дневен срок от получаването му. Проверката приключва с решение на Общинският съвет, прието въз основа на нов доклад на комисията, в който се обсъждат евентуално представените от съответното лице възражения и доказателства.

/8/ Решенията по ал.7 се връчват на заинтересованото лице. Решение на Общинския съвет, с което е установена несъвместимост подлежи на оспорване от заинтересованото лице по реда на АПК в 14-дневен срок от връчването му пред Административен съд – Плевен.

/9/ При установена несъвместимост с влязло в сила решение органите по ал.5 предприемат действия по осъществяване на последиците от несъвместимостта, предвидени в съответните закони.

**IV.ПРЕДОТВРАТЯВАНЕ И УСТАНОВЯВАНЕ НА КОНФЛИКТ НА ИНТЕРЕСИ**

**Чл.24** /1/ Когато лице по чл. 1, ал. 1 от тези правила има частен интерес по смисъла на чл. 53 от ЗПКОНПИ, то е длъжно да си направи самоотвод от изпълнението на конкретното правомощие или задължение по служба.

/2/ Комисията е длъжна да направи отвод на лице по чл. 1, ал.1, ако разполагат с данни за негов частен интерес във връзка с изпълнение на конкретно правомощие или задължение по служба.

/3/ Самоотводите и отводите се правят незабавно след възникването им или след узнаването на данни за наличие на частен интерес и се мотивират.

**Чл. 25** /1/ Производството по установяване на конфликт на интереси по отношение на лицата по чл.1, ал.1, т.1-3 от тези правила се образува:

1. при подаден сигнал по чл. 6, ал. 1, съответно по чл. 6, ал. 4;

2. служебно, по решение на Общинския съвет в случаите на чл.1, ал.1, т.2 и т.3, а за кметовете на кметства – на комисията;

3. по искане на лице по чл. 1, ал. 1.

/2/ Трите основания се регистрират незабавно след възникването им в специален регистър.

**Чл.26** /1/ Производството за установяване на конфликт на интереси се образува служебно по чл.25, ал.1, т.2 по решение на Общинския съвет в случаите на чл.1, ал.1, т.2 и т.3 и на комисията по отношение на кметове на кметства, съответно по предложение на постоянната комисия и председателя или член на постоянната комисия, ако при осъществяване на служебните си задължения са установили конкретни данни, пораждащи съмнения за конфликт на интереси.

**Чл.27** /1/ Искането по чл. 25, ал.1, т. 3 трябва да съдържа:

1. трите имена и длъжността на лицето;

2. описание на конкретния случай, по отношение на който се отправя искането;

3. дата на подаване на искането;

4. подпис на подателя.

/2/ Когато искането не отговаря на условията по ал. 1, лицето се уведомява от комисията да отстрани недостатъците в 3-дневен срок от съобщението за това с указание, че при неотстраняването им в срок производството по искането ще бъде прекратено.

/3/ По отношение на искането се прилагат разпоредбите на чл. 6, ал. 3, 5 и 7.

**Чл.28** Производството по установяване на конфликт на интереси се образува в срок до 6 месеца от откриването, но не по-късно от три години от извършването на нарушението.

**Чл.29** /1/Образуването, отказът от образуване и прекратяването на производството се извършват с решение на Общински съвет – Никопол по предложение на комисията за лицата по чл.1, ал.1, т.2 и т.3, а за кметовете на кметство – с решение на съответната постоянна комисия по предложение на неин председател или член.

/2/ Производството протича в срок до два месеца от образуването му. При случаи на фактическа и правна сложност срокът може да се продължи еднократно с 30 дни.

/3/ Производство по ал.1 не се образува или образуваното производство се прекратява, когато:

1. в сигнала или искането липсва някой от реквизитите по чл. 6, ал. 2, съответно по чл. 27, ал. 1, и недостатъкът не е отстранен в указания срок;

2. са изтекли сроковете по чл. 28;

3. сигналът или искането са подадени до некомпетентен орган;

4. сигналът или искането са подадени повторно по въпрос, по който има влязъл в сила акт, освен ако се основават на нови факти или обстоятелства;

5. сигналът или искането са подадени спрямо същото лице и по същия въпрос, по който има висящо производство, независимо дали е във фазата на издаване, или на оспорване на акта;

6. сигналът е подаден срещу лице, което не заема публична длъжност по чл.1, ал.1, т.1-3.

/4/ Проверката за наличието или за липсата на предпоставките по ал. 2 се извършва от комисията.

/5/ В случаите на ал. 3, т. 3 сигналът или искането се препращат незабавно на компетентния орган, за което се уведомява подателят.

**Чл.30** Проверката за наличието или за липсата на конфликт на интереси на кметовете на кметства и на лицата по чл. 1, ал. 1, т. 2 и 3, когато са избрани с решение на съответния общински съвет, се извършва от постоянната комисия на Общински съвет – Никопол за противодействие на корупцията и за отнемане на незаконно придобитото имущество.

**Чл.31** Доказателствата за наличието или за липсата на конфликт на интереси се събират по реда на Административно процесуалния кодекс.

/2/ Комисията изисква и получава информация от органи на държавната власт, от органи на местното самоуправление, както и от физически и юридически лица. В искането се посочват номерата на решенията за избор на комисията и за образуване на производството.

(3) Органите и лицата по ал. 2 са длъжни в 7-дневен срок от получаването на искането да представят необходимата информация и документи.

**Чл.32** Лицето, срещу което е образувано производството осъществява правото си на защита като:

1.комисията му предоставя за запознаване на хартиен или електронен носител основанието за образуване на производството и всички събрани доказателства при спазване на правилата по глава седма от ЗПКОНПИ относно защитата на подалия сигнала и чл.9, ал.1, т.1-3 от тези правила;

2.предоставя му се дава възможност да направи възражение в 7-дневен срок от предоставяне на преписката;

3.представи и/или сочи нови доказателства, които да се съберат;

4.се изслушва от комисията, за което поканата се връчва не по-късно от 7 дни преди датата на изслушването и се съставя протокол, подписан от членовете на комисията и заинтересованото лице.

5.Ползва адвокатска защита.

**Чл.33** /1/Когато производството е образувано по отношение на лице по чл.1, ал.1, т.2 и т.3, комисията приема становище за наличие или липса на конфликт на интереси или за прекратяване на производството, което внася в Общинския съвет, ведно с цялата преписка в 7-дневен срок от приемането му.

/2/ Становището съдържа фактическа част относно проверените декларирани факти и информацията, събрана в хода на проверката, заключение за наличие или за липса на конфликт на интереси или за прекратяване на производството, дата и подписите на членовете на комисията.

/3/ Общинският съвет разглежда становището на първото си заседание след внасянето му и въз основа на него приема решение за установяване или неустановяване на конфликт на интереси или за прекратяване на производството. Общинският съвет може да върне преписката на комисията за събиране на допълнителни доказателства.

**Чл.34** /1/ Когато производството е образувано по отношение на кмет на кметство постоянната комисия, се произнася с мотивирано решение за наличието или липсата на конфликт на интереси или за прекратяване на производството.

/2/ Актът по ал. 1 съдържа:

1. наименованието на органа, който го издава;

2. адресата на акта;

3. фактическите и правните основания за постановяването му;

4. направените от лицето възражения и мотиви в случай на неприемане;

5. диспозитивна част, в която се установява липсата или наличието на конфликт на интереси и се налага глоба по чл. 171 от ЗПКОНПИ или се прекратява производството;

6. срок и съд, пред който може да се обжалва;

7. дата на издаване и подпис/подписи.

(3) При установен конфликт на интереси не се съставя акт за установяване на административно нарушение и не се издава наказателно постановление, а глобата се налага с акта по ал. 1.

(4) В акта, с който е установен конфликт на интереси, се посочва и срок за доброволно изпълнение на наложената глоба.

**Чл. 35**. /1/ Решенията по чл.33, ал.3 и чл.34, ал.1 се връчват на :

1. заинтересованото лице;

2. окръжната прокуратура по седалището на органа по чл. 26, ал. 1.

/2/ Актът, с който се установява конфликт на интереси, може да се оспори от заинтересованото лице в 14 – дневен срок от връчването му пред Административен съд – Плевен по реда на Административно процесуалния кодекс.

/3/ Прокурорът може да подаде протест срещу решение, с което не се установява конфликт на интереси пред съда в срок един месец от съобщаване на решението.

**Чл. 36.** Когато с влязъл в сила акт е установен конфликт на интереси, освобождаването от заеманата длъжност се осъществява по ред, предвиден в съответния закон.

 (2) Влезлият в сила акт, с който е установен конфликт на интереси по отношение на кмет на кметство, се съобщава и на съответната Общинска избирателна комисия.

**Чл. 37**. За неуредените в тази глава въпроси се прилагат съответно глава осма от ЗПКОНПИ, АПК и НОРИПДУКИ.

**ПРЕХОДНИ И ЗАКЛЮЧИТЕЛНИ РАЗПОРЕДБИ :**

§1 Тези правила се приемат на основание чл.10, във връзка с §3 от Преходните и заключителни разпоредби на НОРИПДУКИ.

§2 Общинската администрация предава декларациите по чл.35, ал.1, т.1-4 от ЗПКОНПИ на лица по чл.1, ал.1, т.2 и т.3, подадени при кмета на Община Никопол на комисията в 14-дневен срок от приемане на тези правила с двустранен протокол, който се подписва от секретаря на общината и председателя на комисията.

§3 Декларациите на лицата по чл.1, ал.1 се публикуват на интернет-страницата на Общинския съвет в срок до 5.11.2018г.

§4 Докладът по чл.17 от тези правила за подадените през 2018г. декларации се изготвя до 5.11.2018г.

 ПРИЛОЖЕНИЕ 1

**Д Е К Л А Р А Ц И Я**

ПО ЧЛ.15 ВЪТРЕШНИ ПРАВИЛА ЗА ОРГАНИЗАЦИЯТА И РЕДА ЗА ПРОВЕРКА НА ДЕКЛАРАЦИИ И ЗА УСТАНОВЯВАНЕ НА КОНФЛИКТ НА ИНТЕРЕСИ В ОБЩИНСКИ СЪВЕТ - НИКОПОЛ

С настоящата подписаният …………………………………………………………….., в качеството си на ……………………………………………..

 **Д Е К Л А Р И Р А М :**

Че ще спазвам регламент (EС) 2016/679 и Закона за защита на личните данни във връзка с достъпа ми до декларации за имущество и интереси, подадени в Общински съвет – Никопол, както и, че няма да разпространявам факти и обстоятелства от тези декларации, станали ми известни при изпълнение на служебните ми задължения.

гр…………………….

 **ДЕКЛАРАТОР :**

 ……………………….

**ПО ТРЕТА ТОЧКА ОТ ДНЕВНИЯ РЕД**

Отношение взеха:

 Димитър Георгиев- общински съветник и п-л П.К.: Уважаеми колеги, П.К. по „Бюджет, финанси, общинска собственост и фирми, инвестиционна политика и икономически дейности“ ***на заседание проведено на 23.10.2018г. разгледа докладната записка относно :*** Приемане на проектобюджета за 2019 г. и на актуализираната бюджетна прогноза за 2020 г. и 2021 г. в частта за местните дейности, прогнозния размер на показателите за поети ангажименти и за задължения за разходи и прогнозата за общинския дълг и разходите за лихви по него за периода 2019-2021 г. на Община Никопол **(втори етап).** Приемане на актуализирана информация и оценка на прогнозите за периода 2016-2021 г. на МБАЛ-Никопол ЕООД **(втори етап).**, ***и прие следното***

**СТАНОВИЩЕ:**

**1.**Постоянната Комисия предлага на сесията на Общински Съвет да приеме и утвърди така предложения проект за решение.

 А.Ахмедов: Имам въпрос към Стефанов или към кмета, относно увеличения капитал за 2020 и 2021 година на ЕМБАЛ-Никопол, защо е така, да ни се разясни.

 Ст.Стефанов- директор дирекция ФСД- ОбА: Този въпрос би следвало да се зададе на МБАЛ-Никопол, те могат да отговорят, ние не бихме могли сега на сесия да отговорим на този въпрос. Не знам защо не се зададе този въпрос на заседание на П.К., или писмено към кмета на общината, за да имате отговора, сега не бихме могли да отговорим на такъв въпрос.

 Кр.Гатев: Това е основният документ на общината. На заседание на П.К. не разбрахме каква е следващата визия на общината заложена в новия проектобюджет, какви са положителните промени, които са заложени в него. На заседание на П.К.Председателя на бюджетната комисия ми отговори, че не знае и не разбира нищо от бюджет, явно трябва да го каните когато се съставя проектобюджета на общината за да е наясно. Г-н кмете, моля да споделите как виждате Вие функционирането на Община Никопол в бъдеще време според заложеното в този проектобюджет. На заседание на П.К. би следвало да ни се разясни на нас, а ние на обществото тази визия, а и за хората , кажете го така, че да го разберат и хората, които ще гледат сесията довечера.

 Д.Георгиев: На заседание на П.К. разбрах, че г-н Гатев не е чел материала, това е втори етап на разглеждане на проектобюджета, и в него има препоръки на МС за бюджета по общини, но явно не сте се запознали с материала подробно, и за това непрекъснато искате разяснения. В момента се работи в НС по бюджет 2019г., ние сега разглеждаме прогнозата, а през м.януари ще приемем бюджета за 2019г. според това, което е прието като бюджет 2019г. за страната, и одобрено по общини.

 Кр.Гатев: /реплика/Чета си материалите за сесия но в този не разбрах, кое е различното.

 В.Желязков: Ще се опитам да отговоря на г-н Гатев. В този бюджет ще се обърне особено внимание на образованието, то е в основата, защото ние нямаме специалисти в здравеопазването, икономиката, социалното обслужване и др., както разбирате, това е свързано с образованието, подготовка на кадрите, които са тук на место, за това Министерски съвет отделя сериозен ресурс за образованието.

Другото направление е социалните дейности, ние преди месец открихме Център за Обществена Подкрепа, това е допълнителна социална дейност от която имаме нужда в нашата община.

Защитените жилища в с.Драгаш войвода, те вече са жилища от семеен тип, увеличи се персонала и приема на хора в тях. За тях бюджета е увеличен със 160хлв., успяхме да убедим държавата за развитието на тази услуга.

Другото направление е МБАЛ-Никопол, надявам се, че след като получат кредита да продължат да работят и да се издържат сами, за сега нещата вървят на добре.

При капиталовите средства, също има увеличение и то в направление на инфраструктурата и туризма. Развитието на туризма, сега точно това правим, да можем да привлечем туроператорите в Никопол и общината, като активно развиваме туризма. Визирам проекта „Мостове на времето“,

Надявам се догодина по това време вече да е готов и туроператорите да могат да водят тук групи туристи.

Другото, което е важно, ние вече трета година се борим да придобием собствеността на „Шишманова крепост“, имаме уверението, че до края на годината Министерството ще ни прехвърли собствеността и от там нататък ние вече ще можем да развиваме реално туризма, а не само да си говорим за развитието на този туризъм вече над дванадесет години, и да не се случва нищо.

Имах среща в Израел в Цват и сега чакам да дойде архитекта тук да проектира Снагогата за да можем да докараме и чужди туристи, финансово обезпечени. По тези основни неща ние трябва да работим за да може града да живне малко, за да не е със затихващи функции, както отбеляза г-н Гатев, да могат хората да имат някаква работа, а не да напускат града да търсят препитание другаде. Трудно ще дойде някой инвеститор да направи тук завод, защото ние нямаме необходимите специалисти, които да работят в него. Мисля, че това е което искаше да чуе г-н Гатев, когато вече приемем бюджета ще решим какви да са приоритетите. Бюджета ще бъде увеличен, това мога да кажа.

 Кр.Гатев: Благодаря на г-н Желязков за изчерпателния отговор.

 Ем.Бебенов: Проектобюджета и програмата за 2019-2021г. би следвало да излезе в по-приемлив вид. Да не стане така, че бюджета е увеличен за образованието, и в това увеличение да влизат вдигнатите заплати на учителите, а да е за учениците. Относно заема за болницата, да е основата и базата за издръжката на болницата, а не пак тя да закъсва и да се подпомага от общината.

Инфраструктурата, капиталовите са увеличени, но те трябва да са за най- наложителните неща. Надявам се реално да се развива туризма с новия проект „Мостове на времето“ и другите паметници които имаме, да се приведат в по-приятен и хигиеничен вид за да се привличат туристи.

 Кр.Халов: Аз като гражданин, а не като специалист по бюджета, мога да кажа, че за пръв път бюджета на общината се увеличава с 400 хлв., не помня това да се е случвало преди. Надявам се, че нещата ще се развиват все в положителна насока.

 А.Ахмедов: От години се борим за увеличаването на бюджета, сега дойде и нашият ред, иначе парите отиваха все при големите общини.

 В.Желязков: /*отговаря на въпроса поставен в началото на точката относно бюджета и МБАЛ-Никопол*./

 М.Сакаджиев: Ще гласувам за проектобюджета, но за в бъдеще, председателя на П.К. по бюджет да участва в разработването на този проектобюджет. Не чух нищо за спорта, би следвало спорта да е на дневен ред, децата да са на спортните площадки а не по барове и дискотеки, децата трябва да спортуват. За следващата година да има пари за спорт и за децата.

 М.Георгиева: Община Никопол загива, това е доказателство, което трябва да приемем, хората напускат страната, общината, града. При нас няма никакви работни места и хора за тях. Необходимо е да се съсредоточат силите на местната власт да спрем демографския срив на общината, това тук е скотски живот, който водим. Егото ни е голямо, но ние не помагаме на никого, виновни за това сме както ние тук, така и горе в управлението на държавата.

 В.Желязков: Госпожице Георгиева, никой тук не говори за светло бъдеще, ние правим всичко възможно, но не можем да спрем никого да напусне страната или общината и града, но сме се съсредоточили върху това, което можем да направим, например – туризма. Целите са важно нещо, ако ги няма, всичко се обезсмисля. Наистина човешкият фактор е важен, за това залагаме на образованието на младите хора, които са тук, за МБАЛ например, тя е необходима да я запазим защото е необходима на хората от общината. На този етап правим всичко според възможностите си.

 Кр.Халов: Гласуваме проекта за решение */чете проекта за решение/.*

 На основание чл.83, ал. 2 от Закона за публичните финанси, чл. 21, ал. 1, т. 6 и т. 12 от Закона за местното самоуправление и местната администрация, в изпълнение на Указание БЮ №4 от 23.08.2018 г. на Министерство на финансите за подготовката и представянето на проектобюджетите на първостепенните разпоредители с бюджет за 2019 г. и на актуализираните им бюджетни прогнози за 2020 г. и 2021 г., Общински съвет-Никопол прие следното

**Р Е Ш Е Н И Е**

**№383/30.10.2018г.**

1. Приема проектобюджета за 2019 г. и актуализираната бюджетна прогноза в частта за местните дейности, прогнозния размер на показателите за поети ангажименти и за задължения за разходи и прогнозата за общинския дълг и разходите за лихви по него за 2020г. и 2021 г. на Община Никопол, съгласно приложения №1а, №6г и №8 към настоящото решение, по образци на макети, утвърдени от Министерство на финансите **(втори етап).**

2. Приема актуализираната информация и оценка на прогнозите за периода 2016-2021 г. на МБАЛ-Никопол ЕООД – общинско лечебно заведение за болнична помощ–търговско дружество, съгласно приложения №6а, №6б, №6в и №10а към настоящото решениепо образци на макети, утвърдени от Министерство на финансите **(втори етап).**

ГЛАСУВАЛИ – 16 СЪВЕТНИКА

„ЗА“ – 16 СЪВЕТНИКА /Ахмедов, Османов, Георгиев, Бебенов, Павлов, Усув, Гатев, Кирилов, Халов, Стоилов, Георгиева, Сакаджиев, Божинова, Асенова, Ангелов, Андреев/

„ПРОТИВ“ – НЯМА

„ВЪЗДЪРЖАЛИ СЕ“ – НЯМА

**ПО ЧЕТВЪРТА ТОЧКА ОТ ДНЕВНИЯ РЕД**

Отношение взеха:

 Димитър Георгиев- общински съветник и п-л П.К.: Уважаеми колеги, П.К. по „Бюджет, финанси, общинска собственост и фирми, инвестиционна политика и икономически дейности“ ***на заседание проведено на 23.10.2018г. разгледа докладната записка относно :*** Утвърждаване списък на длъжностите и на лицата, наети в Центъра за обществена подкрепа при Община Никопол, които имат право за транспортни разноски за пътуване от местоживеенето до местоработата и обратно, когато те се намират в различни населени места***, и прие следното***

**СТАНОВИЩЕ:**

**1.**Постоянната Комисия предлага на сесията на Общински Съвет да приеме и утвърди така предложения проект за решение.

А.Ахмедов: Направата на този ЦОП е хубаво. Г-н Кмете, в общината хората говорят, че тези лица, които са назначени там получават доста прилично заплащане, 1200 лева. Преди това дадохте 30хлв. да закупите помещението, нищо, че имаше доста общински, но Вие закупихте това помещение, подобрихте инфраструктурата около центъра, това добре, но защо изрязахте всички дървета около центъра и не направихте подход към центъра, защо? Вие през 2015г. в началото на мандата спряхте субсидирането на специалистите от ОбА за пътуванията до месторабота от местоживеенето, сега обаче пак го въвеждате. Защо им се плаща пътни разходи на тези служителки в ЦОП, те са с високи заплати? Разбрах, че парите са от делегирани държавни дейности, защо ние сега ще гласуваме тези пари за транспортните разходи, защо ние гласуваме, щом е делегиран бюджет? Защо всичките служители в ЦОП са от Плевен, нямаше ли от Никопол? За мен тези неща не са правилни. Не поощрявате нашите кадри, а внасяте кадри от вън.

Разбрах, че управителката на дома в Драгаш е напуснала, Вяра, тя е била със заплата от 560лв., а тука тези в ЦОП започват със заплата от 1200 лв., тя е обидена, защо за нея няма такава заплата, като се знае колко много работа върши, сега тя е безработна.

В.Желязков: Управителката на дома в Драгаш не е напуснала заради заплатата, тя напусна по съвсем други, лични проблеми, не е редно тук да говорим за личните проблеми на хората, даже сега заплатите на персонала в Дома в Драгаш ще са по-големи, както казах, тя има свои лични проблеми и не е редно да ги обявяваме пред хората и да дискутираме*……./Ахмедов прекъсва Желязков, вика, кара се, Халов прави забележка на Ахмедов да не прекъсва изказващият се Желязков, М.Георгиева също се включва в говоренето*/.

Кр.Халов: Обявявам 10 минути прекъсване на заседанието.

СЛЕД ПРЕКЪСВАНЕТО, ЗАСЕДАНИЕТО ПРОДЪЛЖАВА, КВОРУМ – 14 ОБЩИНСКИ СЪВЕТНИКА.

Кр.Халов: Колеги, продължаваме работа по т.4 от дневни ред, имате думата.

В.Желязков: Говорят се неща, които не са верни, хвърлят се цифри в пространството, първо те не са верни и не е редно да се прави това без изричното съгласие на хората за които се отнасят. Делегираните дейности не се финансират от Общината, и това би следвало да Ви е ясно. Едната от служителките е от Никопол. Мога да Ви уверя, че трудно намерих специалисти, които да имат нужният ценз и специалност, които да отговарят на изискванията за работа в центъра. Този център няма да работи само с деца, но и с приемните семейства, вярвайте ми, наистина имаме нужда от него. Цялата издръжка за пътуването на трите служителки в центъра за един месец е 60 лева, те пътуват с една кола и трите. Ако една от тях се откаже да не работи в центъра, ние трябва да закрием центъра, а той наистина е необходим за общината. Психолога, който е в центъра, напусна работата си в училището в Плевен, за да работи при нас, нали разбирате, че с ниска заплата не можеш да привлечеш такъв специалист, при липсата на такива специфични кадри, няма как да привлечеш човек да работи за по-малко пари, иначе нямаше да го има този център. Надявам се всичките те трите да работят в нашия център и дано не слушат тези приказки, които се изговориха за тях тук и сега, те не го заслужават. Колкото и да не Ви се вярва, но наистина няма специалисти в нашата община, които да работят в ЦОП и да отговарят на поставените изисквания.

Що се отнася за Дома в Драгаш, заплатите там са такива, каквито са по класификатора за такъв тип дейност, сега след преобразуването, заплатите се вдигат, ще се назначат още хора като персонал. Управителката на Дома напусна по свои лични мотиви, сподели ги пред мен, и не е редно да ги споменавам тук пред всички, нямам това право. Ще се назначат още две медицински сестри, при липсата на такива кадри за цялата страна, аз намерих такива, които ще бъдат назначени и ще работят в Дома. Ще се назначат допълнително социални работници и санитари.

 М.Сакаджиев: Говорите за дефицит на кадри, питам, какво е работното време на служителите, дефицитни кадри в ОбА, защото някои от тях идват на работа в 10 часа и си отиват в 15 часа?

 Кр.Халов: Г-н Сакаджиев, говорете по темата, говорим за ЦОП и транспортните разходи, не обсъждаме служителите от ОбА.

 М.Сакаджиев: Имам списък на 17 човека от общината с висше образование, които работят като сервитьори, продавачки, чистачки и др., да не ги изпуснем и тях и да заминат на терминал 2.

 В.Желязков: За ЦОП се изисква точната специалност, не „Социално дело“ а да пише – „социален работник“, както и специалност „психолог“ и „педагог“, нямаше кандидати с точната специалност, която е необходима за работа в ЦОП. Търсих такива специалисти, но не ги открих, много трудно открих тези три кандидатки с точните специалности, които се изискват за работа в ЦОП, за да отворим ЦОП навреме, иначе трябваше да го закрием, преди да го открием.

 М.Сакаджиев: Кадрите могат да се издялкат и да се научат, Вие сте доктор, но сте кмет на община…….

 Кр.Халов: Г-н Сакаджиев, не говорите по темата.

 Кр.Гатев: Аз ще подкрепя решенето, групата общински съветници от ляво, също, защото не бива да спираме това добро начинание. Многото от разговорите тук, са предпоставка, излизат от ОбА, нещата които се казаха имат своя история и за това се казаха.

Г-н Кмете анализирайте това, което чухте тук да се изказва и си направете изводите.

 М.Георгиева: За ЦОП аз ще изразя моите съображения. Чух изложението на кмета на общината за заеманите длъжности и за специалностите. Не разбрах какъв е проблема с педагозите, имаме педагози, които са от Никопол и работят като такива в друго населено място в общината, но те не знаеха изобщо за тези длъжности.

Разбрах, че специалистките от ЦОП пътуват с един частен автомобил, защо не пътуват с обществения транспорт, който вече е пред срив, поради липса на пътници?

За психолог, да наистина нямаме кадри, но за другите не съм съгласна. Няма да подкрепя този материал.

 Кр.Халов: Г-н Ахмедов, отново искате думата, говорихте преди малко цели 6 минути, сега отново искате думата, прекъсвате изказващите се.

А.Ахмедов: Благодаря на Кмета за отговора който даде за ЦОП. Аз не бих си позволил да обидя хората от ЦОП, но хората говорят и питат. Нямаше конкурс за тези места в ЦОП. Г-н Кмете Вие махнахте добрите кадри, като Драгомирова и Вальо от Бацова…./*Халов отнема думата на Ахмедов/.*

 Кр.Халов: Колеги, гласуваме проекта за решение */чете проекта за решение/.*

На основание чл. 21, ал. 1, т.23 от Закона за местното самоуправление и местната администрация и чл. 36, ал. 2 от Постановление № 332 от 22 декември 2017 г. за изпълнението на държавния бюджет на Република България за 2018 г., Общински съвет-Никопол прие следното

**Р Е Ш Е Н И Е**

**№384/30.10.2018г.**

1. Допълва утвърдения за 2018 г. списък на длъжностите и на лицата, които имат право за транспортни разноски за пътуване от местоживеенето до местоработата и обратно, когато те се намират в различни населени места, в частта за персонала, нает в Центъра за обществена подкрепа при Община Никопол, считано от 01.10.2018 г., съгласно приложение № 1.

 1.1 Утвърждава средствата по т.1 в размер на:

 **-100 на сто** от действителните разходи за транспорт за пътуващите по приложения № 1;

2. Възстановяват се разходите за обществен автобусен и железопътен транспорт и/или за лични моторни превозни средства на персонала в ЦОП, нает по трудово правоотношение, чиято месторабота е в населено място извън местоживеенето му.

2.1. Пътуванията на персонала в ЦОП по реда на настоящото решение обхващат междуселищните превози от населеното място на тяхното местоживеене до населеното място, в което е местоработата им, и обратно.

2.2. Адресът по местоживеене се удостоверява с документ за адресна регистрация по настоящ адрес.

2.3. Не се полага възстановяване на транспортните разходи на лицата по т. 1, когато те ползват безплатен транспорт на друго основание.

2.4. Лицата по т.1 се ползват от правото си на възстановяване на транспортните разходи в пълния размер на реално извършените такива за времето на изпълнение на служебните си задължения на работното им място, установено с трудовия договор.

3. Разходите при ползване на обществен транспорт се удостоверяват с представяне на билети, фактури и абонаментни карти за пътуване по маршрута от местоживеенето до местоработата и обратно.

4. Възстановяването на транспортните разходи за пътуване с обществен транспорт на правоимащите лица срещу издадени абонаментни карти се извършва след преизчисление на стойността на картите за времето, в което лицата са били в законно установен платен или неплатен отпуск, с изключение на отпуска при временна неработоспособност.

5. Разходите при ползване на лични моторни превозни средства се удостоверяват въз основа на данните за вида, марката и модела на личното моторно превозно средство, за разхода, вида и цената на горивото, за маршрута и изминатото разстояние в километри.

6. Разходът за гориво се изчислява по разходни норми, определени от производителя на моторното превозно средство, за най-икономичния режим на движение.

7. Видът и цената на горивото се удостоверяват с фактура за заредено гориво.

8. При ползване на лични моторни превозни средства, когато между населените места по местоживеене и месторабота няма организиран обществен транспорт или разписанията на обществения транспорт не съответстват с работното време на лицата по т.1, се възстановяват извършените разходи за гориво за ползваното моторно превозно средство.

9. При ползване на лични моторни превозни средства, когато между населените места има организиран обществен транспорт и не е налице несъответствие на разписанията на обществения транспорт с работното време на лицата по т. 1, разходите се възстановяват в размер, съответстващ на размера на разходите за най-евтиния вид транспорт.

10. Когато с едно лично моторно превозно средство пътуват повече лица по т.1, се изплащат разходите на лицето, представило документите по т.5.

11. Оправомощава Кмета на Община Никопол да реши неуредените с настоящото решение въпроси.

ГЛАСУВАЛИ – 15 СЪВЕТНИКА

„ЗА“ – 10 СЪВЕТНИКА

„ПРОТИВ“ – 1 СЪВЕТНИК

„ВЪЗДЪРЖАЛИ СЕ“ – 4 СЪВЕТНИКА

 **Приложение 1**

Допълнителен Списък

на длъжностите и лицата, които имат право на транспортни разноски през 2018 г. за сметка на общинския бюджет-персонал зает в Центъра за обществена подкрепа (ЦОП)

**при Община Никопол в сила от 01.10.2018 г.**

 Таблица 1- ***ПЕРСОНАЛ ЗАЕТ В ЦЕНТЪРА ЗА ОБЩЕСТВЕНА ПОКДКРЕПА***

|  |  |  |  |
| --- | --- | --- | --- |
| **№** | **селище** | **специалност** |  **брой брой** |
|  |
| **1.** | гр.Плевен | Управител и ПсихологСоциален работник Педагог | 111 |

 Таблица 2 - ***ПЕРСОНАЛ ЗАЕТ В ЦЕНТЪРА ЗА ОБЩЕСТВЕНА ПОКДКРЕПА***

|  |  |  |  |  |
| --- | --- | --- | --- | --- |
| **№ по ред** | **Име, презиме, фамилия** | **Месторабота /училище, детска градина, обслужващо звено/** | **Длъжност**  | **Маршрут**  |
| **1.** | Елица Данева | ЦОП-гр.Никопол | Управител и Психолог | Плевен – Никопол и обратно |
| **2.** | Зоя Лъжовска | ЦОП-гр.Никопол | Социален работник | Плевен – Никопол и обратно |
| **3.** | Гергана Ирличанова | ЦОП-гр.Никопол | Педагог | Плевен – Никопол и обратно |

*Забележка:* Настоящият списък се утвърждава за период до актуализирането му или до утвърждаването на нов, със съответният нормативен акт (Решение на Об.Съвет и/или Заповед на кмета на общината).

**ПО ПЕТА ТОЧКА ОТ ДНЕВНИЯ РЕД**

Отношение взеха:

 Д.Георгиев: общински съветник и п-л П.К.: Уважаеми колеги, П.К. по „Бюджет, финанси, общинска собственост и фирми, инвестиционна политика и икономически дейности“ ***на заседание проведено на 23.10.2018г. разгледа докладната записка относно :*** Определяне на дължимата от „ДЖИ ЕФ ЕФ” ЕАД такса за битови отпадъци за 2019 г., ***и прие следното***

**СТАНОВИЩЕ:**

**1.**Постоянната Комисия предлага на сесията на Общински Съвет да приеме и утвърди така предложения проект за решение.

 А.Ахмедов: Аз съм „за“ предложението. Миналата годна не са ли повали молба за освобождаване от тази такса?

 В.Желязков: Не са подавали.

Кр.Халов: Гласуваме проекта за решение, моля колеги гласувайте.

ГЛАСУВАЛИ – 16 СЪВЕТНИКА

„ЗА“ – 7 СЪВЕТНИКА

„ПРОТИВ“ – НЯМА

„ВЪЗДЪРЖАЛИ СЕ“ – 9 СЪВЕТНИКА

Кр.Халов: **Няма решение по т.5 от дневния ред.**

**ПО ШЕСТА ТОЧКА ОТ ДНЕВНИЯ РЕД**

 Отношение взеха:

 К.Кирилов- общински съветник и п-л П.К.: Колеги, П.К. по „Земеделие, горско и водно стопанство, екология и околна среда“ ***на заседание проведено на 23.10.2018г. разгледа докладната записка относно-*** Възстановяване на собствеността на наследниците на Димитра Инджиева от Общинския поземлен фонд в землището на с.Санадиново, община Никопол, *и прие следното*

**СТАНОВИЩЕ:**

 1.Постоянната Комисия предлага на сесията на ОбС да приеме и утвърди така предложения проект за решение.

 Кр.Халов: Гласуваме проекта за решение /*чете проекта за решение/.*

 На основание чл.21, ал.1, т.8 и ал.2 от ЗМСМА, във връзка с чл.45ж от ППЗСПЗЗ, § 27, ал.2, т.1 от ПЗР на ЗИДЗСПЗЗ /ДВ,бр.62 от 10.08.10г./ и Решение № 309/29.01.2018г., Общински съвет – Никопол прие следното

**Р Е Ш Е Н И Е**

**№385/30.10.2018г.**

1. Общински съвет – Никопол дава съгласието да се включи в Програмата за управление разпореждане с общинско имущество за 2018 година в Глава пета „Възстановяване по реда на чл. 45ж от ППЗСПЗЗ и параграф 27, ал.2 от ПЗР ЗСПЗЗ” под номер три от списъка следния имот: „ част в размер на 10.300 дка от имот № 061024 /с обща площ 57,553 дка/, местност „Недков дол“, с НТП „Гора в земеделски земи“, пета категория, по КВС на с.Санадиново с ЕКАТТЕ 65320“.

 2. Общински съвет – Никопол предоставя за възстановяване на правата на наследниците на **Димитра Инджиева** на следния поземлен имот – частна общинска собственост: част в размер на 10.300 дка от имот № ….. /с обща площ 57,553 дка/, местност „……“, с НТП „Гора в земеделски земи“, пета категория, по КВС на с……… с ЕКАТТЕ ……, съгласно скица-проект № ……../13.09.2018г.

3. Общински съвет – Никопол оправомощава Кмета на Община Никопол да извърши всички действия по предоставянето на имота описан в точка две на настоящото решение.

ГЛАСУВАЛИ – 14 СЪВЕТНИКА

„ЗА“ – 14 СЪВЕТНИКА /Ахмедов, Османов, Георгиев, Павлов, Усув, Гатев, Кирилов, Халов, Стоилов, Георгиева, Божинова, Асенова, Ангелов, Андреев/

„ПРОТИВ“ – НЯМА

„ВЪЗДЪРЖАЛИ СЕ“ – НЯМА

ЗАБЕЛЕЖКА: Отсъстват от зала – А.Юсеинов, М.Сакаджиев и Ем.Бебенов.

**ПО СЕДМА ТОЧКА ОТ ДНЕВНИЯ РЕД**

Отношение взеха:

 Кр.Гатев: Ще подкрепя предложението. Познавам Любомир Антонов, става въпрос за много тежък случай, тежко заболяване и действително е в много тежко финансово състояние, ако може да му се дадат 300 лева, предлагам 300 лв..

Кр.Халов: Г-н Гатев, това искане е минало на заседание на консултативен съвет, има прието становище, което е приложено към докладната записка, нека да не правим пиар с тези неща.

Гласуваме проекта за решение /*чете проекта за решение/.*

На основание чл. 21, ал. 1, т. 6 и т. 23 от Закона за местното самоуправление и местната администрация и чл.124, ал. 2, предложение първо от Закона за публичните финанси, Общински съвет-Никопол прие следното

**Р Е Ш Е Н И Е**

**№386/30.10.2018г.**

1. Да се изплати еднократна финансова помощ:

1.1. в размер на **200 лева** на **Любомир Любенов** от с.Бацова махала, община Никопол, по заявление с вх.№ 94-1679/08.10.2018 г. постъпило в деловодството на Община Никопол и Становище от 25.10.2018 г. на Обществения съвет за контрол на системата за социално подпомагане при Община Никопол;

1.2. в размер на **200 лева** на **Абдула Салиев** от гр.Никопол, община Никопол, по заявление с вх.№ 94-1723/16.10.2018 г. постъпило в деловодството на Община Никопол и Становище от 25.10.2018 г. на Обществения съвет за контрол на системата за социално подпомагане при Община Никопол;

2.Утвърждава показателите, с които да се завиши бюджета на Община Никопол за 2018 г., във връзка с извършване на разхода по т.1, както следва:

2.1.По бюджета на Първостепенния разпоредител с бюджет - за гр.Никопол:

|  |  |  |  |  |  |
| --- | --- | --- | --- | --- | --- |
| **Наименование/Дейност**  | **Общо** | **І трим.** | **ІІ трим.** | **ІІІ трим.** | **ІV трим.** |
| **ПО ПРИХОДА** |  |  |  |  |  |
| -подпараграф 13-03 „Данък върху превозните средства” | **+ 400** | 0 | 0 | 0 | + 400 |
| **ПО РАЗХОДА** |  |  |  |  |  |
| Местна дейност 122 „Общинска администрация”-подпараграф 42-14 „Обезщетения и помощи по решение на общинския съвет” | **+ 400** | 0 | 0 | 0 | + 400 |

ГЛАСУВАЛИ – 15 СЪВЕТНИКА

„ЗА“ – 15 СЪВЕТНИКА /Ахмедов, Османов, Георгиев, Бебенов, Павлов, Усув, Гатев, Халов, Стоилов, Георгиева, Сакаджиев, Божинова, Асенова, Ангелов, Андреев/

„ПРОТИВ“ – НЯМА

„ВЪЗДЪРЖАЛИ СЕ“ – НЯМА

ЗАБЕЛЕЖКА: Отсъстват от зала – А.Юсеинов и Кирилов.

**ПО СЕДМА ТОЧКА ОТ ДНЕВНИЯ РЕД**

 Отношение взеха:

 В.Желязков:Аз ще се върна към отминалата точка по която не се прие решение. Аз ще си позволя да кажа, че отново ще внеса тази точка за разглеждане в заседание на ОбС, те наистина не ползват тази услуга и за това аз внесох тази докладна записка. Причината отново да внеса това предложение е, че не ми се иска да бъда влачен по дела, където крайния резултат ще бъде обречен и съда да разпорежда какво да правим. Както виждате предложението е за една година освобождаване от такса битови отпадъци, не е за десет години. Те имат основание, защото тази услуга не я ползват. Те имат директен договор с депото за битови отпадъци, където на място си извозват и депонират отпадъците, за което си плащат. Не знам дали може да се прегласува решението.

 Кр.Халов: Не може да се прегласува решението. Най добре е както каза кмета да внесе отново докладна записка и тогава на следващото заседание да се реши.

М.Сакаджиев: Във връзка с обяснението на кмета искам да кажа, че в този завод работят 70 човека, това означава ли, че трябва да спрем завода. В момента те взимат хубави заплати, ние сега какво правим, защитаваме бизнеса ли или какво? Предлагам да прегласуваме точката.

Кр.Халов: Колеги, имате думата по последната точка от дневния ред……/*Сакаджиев прекъсва Халов*/

М.Сакаджиев: Направих предложение за прегласуване на точката, как така няма да се гласува това предложение.

Кр.Халов: Точката е в историята г-н Сакаджиев, тя бе гласувана и решението не се прие. Прегласуване не може да има, противоречи на Закона и Правилника. */дебат м/у Халов и Сакаджиев, Сакаджиев говори на висок тон, заплашва Халов, че някой ще го причака пред портата, Халов пита Сакаджиев, това заплашване ли е от негова страна/.*

Ем.Бебенов: Тази услуга не се ползва. Всички отпадъци се внасят в Депото в Санадиново.

Кр.Халов: На заседание на П.К.този материал беше атакуван много яростно от г-н Стоилов и г-н Гатев, и може би това накара колегите да разсъждават и да гласуват по този начин.

Л.Стоилов: Аз имам един въпрос към Вас, като председател на ОбС, разбрах, че има внесена докладна записка от зам.кмета на общината и от двама съветници, г-н Кирил Кирилов и г-жа Мария Георгиева, кога мислите да ни запознаете с тази докладна?

Кр.Халов: Когато реша г-н Стоилов, докладната е при мен можете да дойдете да се запознаете с нея, а и от колегите които са я написали можете да я вземете и да се запознаете. Нямахме време да изпращаме докладната защото материалите бяха изпратени, какъв е проблема сега да дойдете и да се запознаете с нея, тя е при мен.

Л.Стоилов: Аз я имам, но за колегите става въпрос, да се запознаят с нея.

Кр.Халов: Значи я имате, и сте запознат с нея, тогава какъв Ви е проблема, колегите от дясно също не са запознати с нея, сега след заседание ако искате можете да се запознаете с докладната, няма никакъв проблем.

М.Георгиева: Преди няколко сесии гласувахме финансиране за ремонт на площада, до къде се стигна с процедурите и кога ще се случи това финансиране?

В.Желязков: Проекта е изготвен с всичките геодезически и технически проучвания, поискахме финансиране от Министерството на регионалното развитие и те ни отговориха, че няма да получим финансиране, и то е разбираемо, в края на годината парите свършват. От Министерство на финансите още нямам отговор и се надявам от там да бъде положителен отговора, 945хлв. е СМР на обекта. Очаквам финансирането от МФ и тогава ще обявим процедурата за фирма изпълнител.

Кр.Гатев: Пътя Въбел-Никопол е в крайно лошо състояние, много дупки и е затруднено движението по него с предпоставки за ПТП. Ако е необходимо да ангажираме и депутати, но този проблем да се реши. Явно няма да го направят на ново но поне да се изкърпи и изчисти.

В.Желязков:/*отговаря на Гатев с подробности*/.

А.Ахмедов: Чистотата в града е лоша, шахтите по улиците в квартала отново са задръстени, въпреки, че бяха изчистени. В кварталите е страшна мизерия, чисти се само в централната част на града, а по кварталите мизерията продължава.

Много наши служители пътуват със служебните автобуси, училищните, пътуват гратис. Този сигнал е от транспортните фирми. Нека да пътуват със обществения транспорт иначе ще го закрием. Работещите в ОбА пътуват честно казано гратис, със служебните автобуси. Нека да решим комплексно този проблем.

В.Желязков: Това, което казвате не е проблемът на обществения транспорт г-н Ахмедов, нашите служители не са проблем за закриване на обществения транспорт, проблемът е друг, че хората в общината намаляха. Също така знаете много добре, че разни частници със собствените си автомобили возят пътници до Плевен и другаде, с това обаче ние няма как да се справим.

М.Сакаджиев: Имам предложение към кмета, кражбите от дворовете на хората зачестиха, МВР да се активизира в това направление и да спре тези набези.

Кр.Халов: Колеги, поради изчерпване на дневния ред, закривам петдесет и второто заседание на Общински съвет – Никопол. Заседанието приключи в 12.00 часа.

**ПРЕДСЕДАТЕЛ ОбС: /п/**

 **/ Красимир Халов/**

**ЗАМ.ПРЕДСЕДАТЕЛ ОбС: /п/**

 **/Светослав Ангелов/**

**ЗАМ.ПРЕДСЕДАТЕЛ ОбС: /п/**

 **/Мария Георгиева/**

**ПРОТОКОЛЧИК: /п/**

 **/Христина Миланова/**